 **Ministerul Mediului, Apelor şi Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Suceava** |

**Raport monitorizare activitate în luna IUNIE 2016**

1. M**odul de rezolvare a sarcinilor de bază stabilite de cadrul legislativ specific**

In luna iunie 2016 s-au emis un număr de 40 autorizaţii de mediu, 345 „Clasarea notificării”, 7 Decizie etapa de încadrare care a fost analizată în Comisia de Analiză Tehnică, 2 Avize pentru planuri si programe, 4 Decizii etapa de încadrare pentru planuri și programe. S-au revizuit 43 autorizatii de mediu. Suma încasată este de 77886,50 lei.

Termenul de eliberare a Clasării notificării este de max. 10 zile de la înregistrarea solicitării. Termenele de eliberare a Deciziilor de încadrare, a acordurilor și avizelor Natura 2000 sunt variabile, în funcție de încadrarea în anexele la H.G. nr. 445/2009 privind evaluarea impactului anumitor proiecte publice și private asupra mediului, cu modificările și completările ulterioare și în O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, aprobată prin Legea nr. 49/2011.

APM Suceava nu are atribuții de control, de identificare şi sancţionare a abaterilor de la normele legale.

**2. Acte a căror valabilitate impune aprobarea lor prin decizia conducătorului unităţii:**

* numărul posturilor vacante: 0, la data de 30.06.2016;
* numărul posturilor pensionabile: 0, la data de 30.06.2016;
* numărul funcţionarilor publici care au participat la programe de perfecţionare în luna iunie 2016: 0.

**3. Proiecte cu finanţare externă există/nu există**

A.P.M. Suceava nu are în derulare proiecte cu finanţare externă.

**4.** S**ite-ului instituţiei**

Site-ul A.P.M. Suceava se actualizează permanent cu anunţuri privind actele de reglementare, buletine de calitate a aerului, comunicate de presă, informaţii de mediu, rapoarte privind starea calităţii mediului etc.

 **5. Verificarea aplicării prevederilor Legii nr. 544/2001 privind liberul acces la informaţiile de interes public şi a normelor de aplicare stabilite prin HG 123/2002 şi ale Legii nr. 52/2003 privind transparenţa decizională, modificată şi completată:**

- numărul cererilor înregistrate privind accesul la informaţiile de interes public în luna iunie 2016: 3, din care soluţionate favorabil: 3; nefavorabil: 0;

- numărul reclamaţiilor administrative împotriva funcţionarilor publici sau a deciziilor adoptate de instituţie: 0;

 **6. Verificarea aplicării prevederilor O.G. nr.27/2002 aprobată prin Legea nr. 233/2002 privind reglementarea activităţii de soluţionare a petiţiilor**

- numărul sesizărilor înregistrate în luna iunie 2016: 1, la care s-a răspuns de către instituția nostră; a fost respectat termenul de soluţionare şi de transmitere a răspunsului.

 **7. Verificarea aplicării prevederilor H.G. nr. 1723/2004 pentru aprobarea Programului de măsuri în activitatea de relaţii cu publicul, modificată şi completată cu HG nr. 1487/2005**

- este întocmit şi afişat la loc vizibil programul de lucru cu publicul (programul zilnic)

- nu avem o zi pe săptămână program prelungit, între orele 8,30 şi 18,30; (nu s-a instituit întrucât nu s-au primit instrucțiuni în acest sens de la ANPM București).

**8. Verificarea aplicării HG nr. 1344/2007 privind normele de organizare şi funcţionare a comisiilor de disciplină cu modificările şi completările ulterioare şi a HG nr. 833/2007 privind normele de organizare şi funcţionare a comisiilor paritare şi încheierea acordurilor colective**

- numărul de sesizări primite de comisia de disciplină în luna iunie 2016: 0;

- măsurile dispuse de comisia de disciplină împotriva salariaţilor: nu este cazul;

- este /nu este respectată procedura în cazul aplicării sancţiunilor disciplinare: nu este cazul;

- în luna iunie 2016 nu au avut loc şedinţe ale comisiei paritare.

**9. Activitatea comisiilor organizate:**

- în luna iunie 2016 nu s-au întrunit comisiile organizate în cadrul instituției.

- în luna iunie 2016 nu s-au desfășurat activități în comisii organizate în exteriorul instituției.

**10. Verificarea respectării OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii**

În luna iunie 2016, nu s-au încheiat contracte de achiziţie publică de achiziţii bunuri si/sau servicii, iar cele aflate în derulare s-au încheiat cu respectarea normativelor în vigoare privind achiziţiile publice.

**11. Probleme privind patrimoniul şi bugetul instituţiei**

Prin Bugetul cu nr. 1099/15.06.2016, aprobat de catre forul nostru tutelar, Agenţia Naţională pentru Protecţia Mediului, avem sume strict necesare pentru a acoperi cheltuielile cu intreţinerea instituţiei , alocaţiile bugetare la capitolul Bunuri si servicii sunt reduse în raport cu necesarul; suntem deficitari la art. bug. privind pregătirea profesională, precum şi la articolul privind achiziţionarea materialelor şi consumabilelor pentru laboratorul de analize fizico-chimice al APM Suceava.

In luna iunie s-au primit creditele bugetare aferente lunii, în ultima zi , astfel că nu s-au putut efectua platile aferente către furnizorii noştri.

Lucrările şi serviciile pe care le prestează APM, conform Ordinului Ministerului de Administraţie Publică nr.1108/2007 şi a Ordinului 410/2008, duc la încasarea de venituri din tarife şi taxe de mediu, care conform O.U.G nr.71/2011, sunt virate la bugetul de stat. În perioada 01.01.2016-30.06.2016, s-au încasat venituri în valoare de 363088 lei, sumă care s-a virat integral la bugetul de stat.

Sunt respectate prevederile art.8 din Legea nr. 340/2004, republicată cu privire la transmiterea către prefect, spre avizare, a proiectelor de buget şi a situaţiilor financiare privind execuţia bugetară.

Nu a fost supus avizării Instituției Prefectului bugetul instituţiei, deoarece Bugetul pe anul 2016, a fost aprobat și transmis APM Suceava, de către ordonatorul superior ANPM în formă finală.

**12. Alte aspecte privind activitatea specifică a serviciului public deconcentrat**

În luna pentru care se face raportarea nu s-au înregistrat probleme deosebite.

Probleme cu care se confruntă serviciul public (probleme organizatorice şi financiare, personal):

- **Salarizarea personalului**:

* salariile în sistemul pentru protecţia mediului sunt cele mai mici din sistemul bugetar;
* personalului bugetar angajat în sistemul de protecţie a mediului care beneficiază de un cuantum al salariilor de bază şi al sporurilor mai mici decât cele stabilite la nivel maxim în cadrul aceleiaşi instituţii sau autorităţi publice pentru fiecare funcţie/grad/treaptă şi gradaţie, nu le-a fost acordat, așa cum s-a procedat în cadrul altor categorii de bugetari, adaosul salarial privind modificarea salarială la nivelul maxim dacă îşi desfăşoară activitatea în aceleaşi condiţiii.

- **Pregătirea profesională**:

* lipsa de fonduri sau fonduri insuficiente alocate pentru perfecționarea profesională a personalului.

Reclamaţiile adresate instituţiei referitoare la activitatea acesteia sau a aparatului propriu (modul de soluţionare a acestora, măsuri dispuse şi efectul acestora): **nu a fost cazul în luna iunie 2016.**

Modul de desfăşurare a audienţelor (program, grad de soluţionare): audiențele sunt programate în ziua de luni, între orele 10-12; nu au fost solicitate audiențe în luna **iunie 2016.**

**13. Relaţia serviciu public cu instituţia prefectului**

Participarea conducerii APM Suceava la ședința de constituire și validare a Consiliului Județean Suceava, care a avut loc în data de 22.06.2016.

Participare la ședința Colegiului Prefectural pe luna iunie 2016, care a avut loc în data de 29.06.2016.

**14. Propunerile serviciului public pentru îmbunătăţirea activităţii, care depăşesc competenţele acestuia, inclusiv în plan legislativ.**

**-**

**15. Probleme ce necesită intervenţia din partea Instituţiei Prefectului la ministerul/autoritatea publică centrală de resort.**

**-**

**Cu stimă,**

**Director Executiv**

**Vasile OȘEAN**